འཐུས་མི་རྣམ་པ།ཏང་གི་ཚོགས་ཆེན་བཅུ་དགུ་པས་བརྗིད་ཆགས་པའི་དཔེ་རིས་བཀོད་དེ།འབད་བརྩོན་གྱི་དམིགས་འབེན་གཏན་ཁེལ་བྱས་ལ།དུས་རབས་གསར་པའི་འཐབ་ལམ་གསར་པ་འགོ་ཚུགས།ལོ་ནི་ཏང་གི་ཚོགས་ཆེན་བཅུ་དགུ་པའི་དགོངས་དོན་ལག་ལེན་མཐར་ཕྱིན་བྱེད་པ་འགོ་རྩོམ་པའི་ལོ་དང་།བཅོས་བསྒྱུར་སྒོ་འབྱེད་བྱས་ནས་ལོ་འཁོར་བཞི་བཅུ་ལོན་པའི་ལོ་ཡིན་ལ།ཁྱོན་ཡོངས་ནས་འབྱོར་འབྲིང་སྤྱི་ཚོགས་བསྐྲུན་པར་རྒྱལ་ཁ་ཕུ་ཐག་གཅོད་པའི་ལོ་དང་ལོ་ལྔའི་འཆར་གཞིའི་བཅུ་གསུམ་པའི་འཆར་བཀོད་ལག་བསྟར་བྱེད་པའི་གོང་མཐུད་འོག་འདྲེན་གྱི་གལ་ཆེ་བའི་ལོ་ཞིག་ཡིན།ཁུལ་དམངས་ཆེན་རྒྱུན་ལས་ཨུ་ཡོན་ལྷན་ཚོགས་ཀྱི་བྱ་བའི་སྤྱི་ཁོག་གི་བླང་བྱ་ནི།ཏང་གི་ཚོགས་ཆེན་བཅུ་དགུ་པའི་དགོངས་དོན་གཏིང་ཟབ་ངང་ལག་ལེན་མཐར་ཕྱིན་བྱས་ཏེ།ཞི་ཅིན་ཕིང་གི་དུས་རབས་གསར་པའི་ཀྲུང་གོའི་ཁྱད་ཆོས་ལྡན་པའི་སྤྱི་ཚོགས་རིང་ལུགས་ཀྱི་བསམ་བློ་མཛུབ་སྟོན་དུ་བཟུང་སྟེ།ཞིང་ཆེན་སྲིད་ཨུའི་སྐབས་བཅུ་གསུམ་པའི་ཚང་འཛོམས་གྲོས་ཚོགས་ཐེངས་གསུམ་པ་དང་ཁུལ་ཨུའི་སྐབས་བཅུ་གཉིས་པའི་ཚང་འཛོམས་གྲོས་ཚོགས་ཐེངས་དྲུག་པའི་བཀོད་སྒྲིག་ལྟར།བསྒྱུར་བ་བཞི་ལ་དམིགས་ཏེ།ཏན་ཏན་ཏིག་ཏིག་བཞིའི་གལ་ཆེན་གྱི་བླང་བྱ་དོན་དུ་འཁྱོལ་བར་སྐུལ་འདེད་གཏོང་བ་དང་།ཏང་གི་འགོ་ཁྲིད་དང་མི་དམངས་ཀྱི་རང་ཁྱིམ་རང་བདགཁྲིམས་ལྟར་རྒྱལ་ཁབ་སྐྱོང་བ་བཅས་འབྲེལ་ཡོད་གཅིག་གྱུར་ལ་རྒྱུན་འཁྱོངས་བྱས་ཏེ།ནན་ཏན་གྱིས་ལས་འགན་སྒྲུབ་པ་དང་།གཟབ་ནན་སྒོ་ནས་ལས་དོན་སྤེལ་ནས།མི་དམངས་འཐུས་ཚོགས་ཀྱི་བྱ་བར་གྲུབ་འབྲས་གསར་བ་ཐོབ་པར་མ་མཐུད་སྐུལ་འདེད་བྱེད་དགོས།འབད་བརྩོན་གྱིས་ཁུལ་དམངས་ཆེན་དང་རྒྱུན་ལས་ཨུ་ཡོན་ལྷན་ཚོགས་འཛུགས་སྐྲུན་བྱས་ཏེ་ཁྱོན་ཡོངས་ནས་བཅའ་ཁྲིམས་དང་ཁྲིམས་ལུགས་ཀྱི་གནང་བའི་ལས་འགན་དག་འཁུར་བའི་ལས་དོན་ལས་ཁུངས་སུ་འགྱུར་བར་བྱེད་དགོས་པ་དང་།མི་དམངས་མང་ཚོགས་དང་མཉམ་དུ་འབྲེལ་བ་དམ་ཟབ་ཡོད་པའི་འཐུས་མི་ལས་ཁུངས་ཤིག་བྱེད་དགོས་ལ།འགོ་རྩོམ་ས་གསར་པ་ཞིག་གི་སྟེང་དུ་དེང་རབས་ཅན་གྱི་སྟོབས་ལྡན་ཁུལ་འཛུགས་སྐྲུན་ལ་བྱས་རྗེས་གསར་བ་འཇོག་པར་སྐུལ་འདེད་གཏོང་དགོས།